CELEX: 62013CA0376
Language: et
Date: 2015-04-23 00:00:00
Title: Kohtuasi C-376/13: Euroopa Kohtu (üheksas koda) 23. aprilli 2015. aasta otsus – Euroopa Komisjon versus Bulgaaria Vabariik (Liikmesriigi kohustuste rikkumine — Elektroonilised sidevõrgud ja -teenused — Direktiivid 2002/20/EÜ, 2002/21/EÜ ja 2002/77/EÜ — Maapealse digitaallevi raadiosageduste kasutusõigused — Kutse esitada taotlused — Pakkujate valikukriteeriumid — Proportsionaalsus — Eriõigused)

22.6.2015   
            
            
               ET
            
            
               Euroopa Liidu Teataja
            
            
               C 205/3
            
         Euroopa Kohtu (üheksas koda) 23. aprilli 2015. aasta otsus – Euroopa Komisjon versus Bulgaaria Vabariik
   (Kohtuasi C-376/13) (1)
   
   ((Liikmesriigi kohustuste rikkumine - Elektroonilised sidevõrgud ja -teenused - Direktiivid 2002/20/EÜ, 2002/21/EÜ ja 2002/77/EÜ - Maapealse digitaallevi raadiosageduste kasutusõigused - Kutse esitada taotlused - Pakkujate valikukriteeriumid - Proportsionaalsus - Eriõigused))
   (2015/C 205/04)
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: G. Braun, L Malferrari ja G. Koleva)
   
      Kostja: Bulgaaria Vabariik (esindajad: D. Drambozova, E. Petranova ja J. Atanasov)
   
      Resolutsioon
   
   
               1.
            
            
               Piirates elektroonilise side teenuste seaduse (Zakon za elektronnite saobshteniya) § 5a „Ülemineku- ja lõppsätted” lõigetes 1 ja 2 ettevõtjate, kellele võidakse anda kasutada maapealse digitaallevi raadiosagedused ja kellele antakse luba osutada vastavaid elektroonilisi sideteenuseid, arvu kahe ettevõtjaga on Bulgaaria Vabariik rikkunud komisjoni 16. septembri 2002. aasta direktiivi 2002/77/EÜ konkurentsi kohta elektrooniliste sidevõrkude ja -teenuste turgudel artikli 2 lõikest 1 tulenevaid kohustusi.
            
         
               2.
            
            
               Keelates elektroonilise side seaduse artikli 47 lõigetes 1 ja 2 ja artikli 48 lõikes 3 televisioonisaateid pakkuvatel ettevõtjatel, kelle programme ei edastata Bulgaarias ja ka nendega seotud isikutel, osaleda maapealse digitaallevi raadiosageduste kasutusõiguste andmise riigihangetel ja osutada vastavaid teenuseid on Bulgaaria Vabariik rikkunud Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv) (muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ) artikli 7 lõikest 3, Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (muudetud direktiiviga 2009/140) artikli 9 lõikest 1 ja direktiivi 2002/77 artikli 2 lõikest 2 ja artikli 4 lõikest 2 tulenevaid kohustusi.
            
         
               3.
            
            
               Keelates elektroonilise side seaduse artikli 48 lõikes 5 maapealse digitaallevi raadiosageduste omanikel kasutusele võtta elektroonilisi sideteenuseid raadio- ja teleprogrammide edastamiseks on Bulgaaria Vabariik rikkunud direktiivi 2002/20 (muudetud direktiiviga 2009/140) artikli 7 lõikest 3, direktiivi 2002/21 (muudetud direktiiviga 2009/140) artikli 9 lõikest 1 ja direktiivi 2002/77 artikli 2 lõikest 2 ja artikli 4 lõikest 2 tulenevaid kohustusi.
            
         
               4.
            
            
               Mõista kohtukulud välja Bulgaaria Vabariigilt.
            
         
      (1)  ELT C 252, 31.8.2013.